**Vedtekter for Seniornett Lillehammer**

Godkjent av Stiftelsesmøtet 26.01.2022

**§ 1 Formål**

Seniornett Lillehammer har som formål å arbeide for seniorers deltagelse i IKT-samfunnet i sitt område. Dette skjer via kurs, personlig og skriftlig veiledning og f.eks. datacafe.

**§ 2 Medlemskap**

Alle seniorer som ønsker mer kunnskap om IKT, og seniorer som ønsker å veilede andre om IKT kan bli medlem. Medlemskap tegnes i Seniornett Norge, og alle medlemmer med postadresse som i Lillehammer vil overføres til Seniornett Lillehammer hvis de ønsker dette.  
Kontingenten betales til Seniornett Norge, som deretter vil overføre en andel til Seniornett Lillehammer (for 2022 kr 160,- pr år og medlem).

**§ 3 Seniornett Lillehammer organer**

Foreningens organer er: a) årsmøtet, b) styret

a) Årsmøtet

Årsmøtet er foreningens øverste myndighet og skal avholdes innen 15. mars.  
Årsmøtet skal behandle følgende saker:

1. Godkjenning av innkalling, valg av møteleder, referent og to medlemmer til å undertegne protokollen.

2. Styrets årsmelding

3. Regnskap

4. Godkjenne budsjett for neste år

5. Valg av styremedlemmer, varamedlem og revisor

6. Innmeldte saker

Avgjørelser tas med simpelt flertall blant de fremmøtte

b) 5 Styret

Seniornett Lillehammer skal ha et styre bestående av minst 3 personer.

Styret konstituerer seg selv

Valgene gjelder for 2 år. (ved første valg bør 50 % velges for ett år)

Seniornett Lillehammer vil ha egen nettside via Seniornett Norge. Redaktør utpekes av styret.

Styret leder foreningens virksomhet mellom årsmøtene innenfor de fullmakter og pålegg som årsmøtet har vedtatt.

Styreleder innkaller til styremøte på eget initiativ, eller når minst to styremedlemmer krever det. Styret er beslutningsdyktig når 2/3 av styrets medlemmer er til stede. Ved stemmelikhet har styrelederen dobbeltstemme.

Styret offentliggjør på nettstedet tidspunkt for årsmøte 1 måned i forveien. Styret innkaller til årsmøte minst 21 dager før årsmøtet avholdes.

Forslag som ønskes behandlet på årsmøtet må være sendt styret innen 14 dager før årsmøtet.

Vedtektsendringer vedtas på Årsmøtet med minst 2/3 flertall

Seniornett Lillehammer har rett til å benytte logoen til Seniornett Norge

Referat fra årsmøtet og årsmeldingen sendes Seniornett Norge.

Seniornett Lillehammer oppnevner en kontaktperson for kommunikasjonen med Seniornett Norge

**§ 4 Oppløsning**

Forslag til oppløsning sendes som forslag til Årsmøtet minst 14 dager før møtet.

Årsmøtet kan med minst 2/3 flertall av de avgitte stemmer vedta å oppløse Seniornett Lillehammer og oppløsning eller nedleggelse av en forening skal meldes til Seniornett. Eventuelle aktiva overføres Seniornett med formål å styrke arbeidet med organisasjonens foreninger. Ved fusjon mellom foreninger forblir aktiva i den fusjonerte foreningen.

Opphører Seniornett Lillehammer av annen årsak, skal dette meldes til Seniornett Norge.   
Klubbens midler skal da tilfalle Seniornett Norge.